สำนักงานเขตราษฎร์บูรณะ โดยฝ่ายเทศกิจ จัดเจ้าหน้าที่เทศกิจ 253 ตรวจสอบเหตุร้องเรียนเศษหินเศษดินทรายตกหล่นทำให้พื้นถนนสกปรก จากการตรวจสอบพบเศษหินเศษดินทรายที่ออกมาจากไซส์งานก่อสร้างตกหล่นบนถนนจริง เจ้าหน้าที่ได้ประชาสัมพันธ์แจ้งเตือนขอความร่วมมือกับผู้รับเหมาก่อสร้างให้ควบคุมรถบรรทุกที่ออกจากไซส์งานก่อสร้างให้ทำการล้างล้อรถทุกครั้งก่อนออกจากไซส์งานก่อสร้างเพื่อไม่ให้เศษหินเศษดินทรายติดล้อรถออกมาตกหล่นบนถนนอีกและได้ให้ผู้รับเหมาดำเนินการแก้ไขโดยการนำคนงานออกมากวาดเก็บเศษหินเศษดินทรายที่ตกหล่นบนถนนเพื่อไม่ให้เกิดฝุ่นฟุ้งกระจายเรียบร้อยแล้ว ซึ่งเจ้าหน้าที่ได้ดำเนินการตามขั้นตอนเริ่มจากการประชาสัมพันธ์แจ้งเตือนหากยังพบว่ายังกระทำความผิดตาม พ.ร.บ.รักษาฯ 2535 อีกจักได้เชิญผู้รับเหมาก่อสร้างให้ไปดำเนินการเปรียบเทียบปรับที่สำนักงานเขตตามลำดับ ทั้งนี้เจ้าหน้าที่จักได้ตรวจกวดขันต่อเนื่องต่อไป บริเวณซอยราษฎร์บูรณะ 3 ถนนราษฎร์บูรณะ
ความสะอาดของพื้นถนน จากการก่อสร้างคอนโดใหม่เส้นราษฎร์ เศษดิน เศษทราย หล่นเต็มพื้นถนน แถมรถบรรทุกก็ไม่เห็นวิ่งเป็นเวลา หน้าไซส์ก่อสร้างไม่เห็นจะมีแอ่งน้ำสำหรับล้างล้อรถก่อนออกจากไซส์งาน
ขอบคุณเจ้าหน้าที่ทุกฝ่ายมากๆค่ะ